Ekhva jatkaa toimialuejohtajan hakuaikaa

Etelä-Karjalan hyvinvointialue (Ekhva) jatkaa terveydenhuollon ja kuntoutuksen toimialuejohtajan hakuaikaa. Alun perin haun piti päättyä tähän iltaan eli maanantaihin 30.9.2024.

-Päätimme kuitenkin jatkaa hakua jo ennen määräajan umpeutumista, koska olemme saaneet tietää, että paikka kiinnostaa, mutta tämän tasoisen viran potentiaaliset hakijat kaipaavat enemmän aikaa paneutuakseen niin viran sisältöön kuin organisaatioomme, jotta voivat rauhassa pohtia omia peliliikkeitään. Koska kyse on merkittävästä roolista, haluamme mahdollistaa mahdollisimman laajan hakijajoukon, hyvinvointialuejohtaja Sally Leskinen perustelee.

Virka avautui, kun aiemmin johtajana toiminut Juhani Grönlund lähti uusien haasteiden pariin.

Terveydenhuollon ja kuntoutuksen toimialuejohtaja on osa johtoryhmää ja johtoryhmän jäsenenä osallistuu strategia-, toimielin- ja talousvalmisteluun ja toimeenpanoon.

Haku virkaan päättyy 14.10.2024.

Katso hakuilmoitus tästä.

Lisätietoja:

Sally Leskinen, hyvinvointialuejohtaja, sally.leskinen@ekhva.fi p. 0400 497 418